De fire neste deltakelsene endte med to sisteplasser, men allerede i 1961 kom Luxembourgs første seier med «Nous les amoureux». Fire år etter vant landet igjen med «Poupée de cire, poupée de son», fremført av France Gall. Fra 1968 til 1971 gjorde hertugdømmet det svakt i konkurransen, inkludert en sisteplass med null poeng i 1970. I 1972 og vant imidlertid Luxembourg for tredje gang, og året etter, på hjemmebane, kom den fjerde seieren. Luxembourg takket nei til å arrangere finalen i 1974 på grunn av den høye kostnaden, og britiske BBC tok i stedet på seg arrangørjobben.